acidophilus
Acidophilus er det tekniske navn for mælkesyrebakterien Lactobacillus acidophilus, når den, ofte sammen med andre mælkesyrebakterier, indgår i fermenterede surmælksprodukter som A38®. Acidophilus anvendes også sammen med Bifidobacterium bifidum ved fremstilling af surmælksprodukter som Cultura.
Acidophilus tillægges gode ernæringsmæssige egenskaber, og mælk tilsat denne bakterie anvendes ofte i diæter.